Tydens sy uitspraak het waar­nemende regter Vernon Smith gesê Monnapula het geen berou vir sy vuil dade getoon nie.
“Hy was vasbeslote om hulle te verkrag. Dit is ’n impulsiewe daad wat hy teen die twee jong meisietjies gepleeg het.
Hy het drie jaar elk gekry vir die twee klagte van ontvoering en het drie keer lewenslank gekry vir die seksdade. Die vonnisse sal same­lopend uitgedien word.
Volgens die staat het hy ’n reeks ander skuldigbevindings, soos roof, diefstal, huisbraak, verkragting, aanranding met die doel om ernstig te beseer en die besit van dwelms, waarvoor hy reeds tronkstraf uitgedien het.
Lt.genl. Shivuri het gewaarsku: “Sulke harde, swaar vonnisse moet dien as ’n afskrikmiddel vir ander kriminele wat hulle ook aan misdaad wil skuldig maak.”